'छोटा भीम कुंग फू धमाका' के लिए दलेर मेहंदी ने गाया यह जबरदस्त सॉन्ग, बार-बार देखा जा रहा Video  
'छोटा भीम कुंग फू धमाका' के लिए  दलेर मेहंदी ने गाया यह गाना
'छोटा भीम बच्चों के बीच एक बहुत बड़ी सेंसेशन है'
ट्रेलर ने भी मचाई थी धूम
भारत में अब तक का सबसे लोकप्रिय एनिमेटेड कैरेक्टर छोटा भीम (Chhota Bheem), छोटा भीम कुंगफू धमाका के साथ 3 डी अवतार में सिनेमाघरों में आने के लिए तैयार है. यह फिल्म और भी रोमांचक होने वाली है, क्योंकि इसमें कोई और नहीं बल्कि पंजाबी पॉप किंग दलेर मेहंदी (Daler Mehndi) द्वारा गाया गया एक विशेष गीत भी होगा. गीत छोटा भीम के बारे में है, जो हमेशा अपने दोस्तों के लिए आता है और खलनायक से लड़ता है. इस पंजाबी पॉप गीत के संगीतकार सुनील कौशिक हैं. ऊर्जा और पम्पिंग बीट्स पैक्ड ये गीत छोटा भीम के इमेज को दर्शाता है. ये प्रमोशनल गीत निश्चित रूप से हर किसी को पसंद आएगा क्योंकि यह भीम और उसके दोस्तों की ताकत को दर्शाता है.


दलेर मेहंदी (Daler Mehndi) कहते हैं,"छोटा भीम बच्चों के बीच एक बहुत बड़ी सेंसेशन है. मैं वास्तव में उसके लिए गाना गाकर रोमांचित हूं. मेरी 5 साल की बेटी के रबाब छोटा भीम की बहुत बडी प्रशंसक है. उसने गीत की तैयारी में एक अभिन्न भूमिका निभाई है और वह सांग वीडियो में दिखेगी भी. वास्तव में यह एक फीचर फिल्म के लिए हमारा पहला सांग वीडियो होगा और हम सुपर हिट बनाने के लिए उत्सुक हैं. गीत ऊर्जा से भरा है और मुझे यकीन है कि बच्चे और माता-पिता दोनों समान रूप से इसका आनंद लेंगे."

A post shared by Dr. DalerMehndi (@dalersmehndi) on Apr 4, 2019 at 6:02am PDT

गीत के बारे में बोलते हुए, निर्देशक राजीव चिलका ने कहा, "हम दलेर मेहन्दी (Chhota Bheem) द्वारा इस गीत को गाने को ले कर सुपर एक्साइटेड हैं. हमने रिकॉर्डिंग पूरी कर ली है और अब हमारी योजना एक म्यूजिक वीडियो भी जारी करने की है. दलेर जी ने इसके लिए जबरदस्त काम किया है. मुझे यकीन है कि यह बच्चों के बीच समर एंथम बन जाएगा.”
 छोटा भीम कुंगफू धमाका (Chhota Bheem Kungfu Dhamaka) में भीम और उसके दोस्त एक साहसिक कार्य के लिए चीन जाते हैं. भीम और उसके दोस्त दुनिया की सबसे बड़ी कुंग फू प्रतियोगिता में भाग लेने जाते हैं. 
हालांकि, प्रतियोगिता में बाधा आती होती है क्योंकि भीम को राजकुमारी को बचाने और चीन को दुष्ट जुहू से बचाने के लिए बुलाया जाता है. राजीव चिलका और बिनायक दास द्वारा निर्देशित, ग्रीन गोल्ड एनिमेशन द्वारा निर्मित और यशराज फिल्म्स द्वारा वितरित, छोटा भीम कुंग फू धमाका (Chhota Bheem Kungfu Dhamaka) 10 मई 2019 को रिलीज होने के लिए तैयार है.